Deg uḥric wis sin, nwala-d tafyirt tuddist maca tasleḍt tefka-d tiẓulay n tefyirt tuddist ur d-nettaf ara anda nniḍen; imi deg yiwet n temseɛṛaqt nezmer ad d-naf snat n tefyar tuddisin yezdi wassaɣ n tɣuni neɣ assaɣ n usagel ddukklent s wassaɣ n ṭɣuni. Macci kan d snat n tefyar tuddisin i tzeddi tɣuni maca tzeddi ula d anawen nniḍen gar-asent timeskiwin ur nemmid ara neɣ tagrumma n wawalen yersen wa ɣer wa maca ur wwiḍen ara d tifyar, ulac aseɣṛu i tenyezdin, annaw nniḍen daɣen d tafyirt tamattart akked usnilken.